
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1660 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός Γνωστικών Αντικειμένων Ειδικού Επι¬ 
στημονικού Προσωπικού της ΥΠ.Ε.Ε. 1 

Τροποποίηση και συμπλήρωση της υπ’ αριθμ. 320680/ 
9.11.2005 κοινής υπουργικής απόφασης «Λεπτομέ¬ 
ρειες εφαρμογής στον τομέα των ενισχύσεων βο- 
είου κρέατος του άρθρου 69 του Κανονισμού (ΕΚ) 


1782/2003 του Συμβουλίου (Β' 1606). 2 

Τροποποίηση της υπουργικής απόφασης 128416/ 
14.11.2005 «παράλληλη εισαγωγή φυτοπροστα- 

τευτικών προϊόντων». 3 

Ορισμός της λιανικής αγοράς μισθωμένων γραμμών, 
καθορισμός επιχειρήσεων με σημαντική ισχύ στην 
εν λόγω αγορά και υποχρεώσεις αυτών. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 121 (ΦΟΡ) 
15/5.1.2005 απόφαση του Υπουργού Ανάπτυξης.. 5 


ΑΠΟΦΑΣΕΙ Σ 

Αριθμ. 1096148/752/0006 (1) 


Καθορισμός Γνωστικών Αντικειμένων Ειδικού Επιστη¬ 
μονικού Προσωπικού της ΥΠ.Ε.Ε. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 30 παράγραφος 11β του ν. 3296/2004 «Φο¬ 
ρολογία εισοδήματος φυσικών και νομικών προσώπων, 
φορολογικοί έλεγχοι και άλλες διατάξεις» (Α' 253). 

β) του π.δ. 50/2001 «Καθορισμός των προσόντων διο¬ 
ρισμού σε θέσεις φορέων του δημόσιου τομέα» (Α' 39), 
όπως έχει τροποποιηθεί και ισχύει. 

γ) του π.δ. 85/2005 «Οργάνωση της Υπηρεσίας Ειδι¬ 
κών Ελέγχων (ΥΠ.Ε.Ε.) του Υπουργείου Οικονομίας και 
Οικονομικών» (Α' 122). 

δ) του άρθρου 90 παρ. 2 του Κώδικα Νομοθεσίας για 
την Κυβέρνηση και τα κυβερνητικά όργανα, ο οποίος 
κυρώθηκε με το «άρθρο πρώτο» του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (Α' 98). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Καθορίζουμε τα παρακάτω γνωστικά αντικείμενα εξει- 
δίκευσης του ειδικού επιστημονικού προσωπικού της 
παραγράφου 11β του άρθρου 30 του ν. 3296/2004 και 
κατανέμουμε σε αυτά δέκα πέντε (15) οργανικές θέσεις, 
της Υπηρεσίας Ειδικών Ελέγχων (ΥΠ.Ε.Ε.), ως εξής: 

1. Δύο (2) θέσεις στο αντικείμενο της Χρηματοοικονο¬ 
μικής και Χρηματιστηριακής Διοικητικής. 

2. Μία (1) θέση στο αντικείμενο της Χρηματοοικονομι¬ 
κής, Χρηματιστηριακής και Τραπεζικής Διοικητικής. 

3. Δύο (2) θέσεις στο αντικείμενο της Τραπεζικής Δι¬ 
οικητικής. 

4. Τρεις (3) θέσεις Προγραμματιστή - Αναλυτή Η/Υ με ειδί¬ 
κευση στην Δικτυακή Υπολογιστική - Ηλεκτρονικό Εμπόριο. 

5. Μία (1) θέση στο αντικείμενο Ηλεκτρολόγων Μηχα¬ 
νικών και Μηχανικών Υπολογιστών. 

6. Δύο (2) θέσεις Χημικών με ειδίκευση σε πετρέλαια 
- αλκοόλες, βιοοργανικά και φαρμακευτικά προϊόντα. 

7. Δύο (2) θέσεις στο αντικείμενο της Λογιστικής με 
ειδίκευση στα Διεθνή Λογιστικά Πρότυπα. 

8. Μία (1) θέση Νομικής με ειδίκευση στη Διανοητική 
και Βιομηχανική ιδιοκτησία. 

9. Μία (1) θέση Νομικής με ειδίκευση στο Εμπορικό και 
Οικονομικό Δίκαιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 319370 (2) 

Τροποποίηση και συμπλήρωση της υπ’ αριθμ. 
320680/9.11.2005 κοινής υπουργικής απόφασης «Λε¬ 
πτομέρειες εφαρμογής στον τομέα των ενισχύσεων 
βοείου κρέατος του άρθρου 69 του Κανονισμού (ΕΚ) 
1782/2003 του Συμβουλίου (Β' 1606). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

1.1 Του άρθρου 1, παράγραφοι 1, 2, 3 και 4 του 
ν. 1338/1983 (Α' 34) «Εφαρμογή του Κοινοτικού Δικαίου» 
όπως τροποποιήθηκε από το άρθρο 6 του ν. 1440/1984 

(Α' 70) «Συμμετοχή της Ελλάδας στο κεφάλαιο στα απο- 
θεματικά και στις προβλέψεις της Ευρωπαϊκής Τράπεζας 
Επενδύσεων στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού 
ΕΕΙΒΑΤΟΜ» και το άρθρο 65 του ν, 1892/1990 (Α' 101). 

1.2 Του άρθρου 22, παράγραφος 3 του ν. 992/1979 (Α' 
280) «Περί οργανώσεως των διοικητικών υπηρεσιών για 
την εφαρμογή της Συνθήκης Προσχώρησης της Ελλά¬ 
δας στις Ευρωπαϊκές Κοινότητες και ρύθμιση συναφών 
θεσμικών και οργανωτικών θεμάτων». 

1.3 Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα (Α' 98). 

1.4 Των άρθρων 13 μέχρι και 29 του ν. 2637/1998 
(Α200/98), «Σύσταση Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυή¬ 
σεων», όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (Α 154/99) και το άρθρο 24 
του ν. 2945/2001 (Α 223/01) «Εθνικό Σύστημα Προστασίας 
της Αγροτικής Δραστηριότητας» και το άρθρο 29 παρ. 
1-8 του ν. 3147/2003 (Α 135) «Ρύθμιση θεμάτων αγροτικής 
γης επίλυσης ζητημάτων αποκατασθέντων και αποκα- 
θισταμένων κτηνοτροφών και άλλες διατάξεις». 

1.5 Του ν. 2362/1995 (Α 247) «Περί Δημόσιου Λογιστικού 
Ελέγχου Δαπανών του Κράτους και άλλες διατάξεις». 

1.6 Του π.δ. 402/1988 (Α 187/88), «Περί Οργανισμού 
του Υπουργείου Γεωργίας» όπως τροποποιήθηκε και 
ισχύει καθώς και την υπ’ αριθ. Υ1/04 (ΥΒ 513) απόφαση 
του Πρωθυπουργού για μετονομασία του Υπουργεί¬ 
ου Γεωργίας σε Υπουργείο «Αγροτικής Ανάπτυξης και 
Τροφίμων». 

2. Τις κοινές υπουργικές αποφάσεις (ΚΥΑ) 

2.1 Την υπ’ αριθμ. 394555/00 κοινή υπουργική απόφαση 
(Β 1324) των Υπ. Εσωτερικών, Δημόσιας Διοίκησης και 
Αποκέντρωσης και Γ εωργίας περί «Ανάθεσης άσκησης 
αρμοδιοτήτων του ΟΠΕΚΕΠΕ στις Ν.Α. της χώρας» όπως 
ισχύει κάθε φορά. 

2.2 Την υπ’ αριθμ. 50637/29.8.2000 κοινή υπουργική 
απόφαση (Β 1104) των Υπ. Εσωτερικών, Δημόσιας Διοί¬ 
κησης και Αποκέντρωσης και Γ εωργίας περί «έγκρισης 
κανονισμού οργανωτικής διάρθρωσης και λειτουργίας 
των υπηρεσιών του Οργανισμού Πληρωμών και Ελέγχου 
Κοινοτικών Ενισχύσεων (ΟΠΕΚΕΠΕ)-ΝΠΙΔ» όπως ισχύει 
κάθε φορά. 

2.3 Την υπ’ αριθμ. 422/408583/6914/29.11.2000 κοινή 
υπουργική απόφαση (1523 Β) των Υπ. Εθνικής Οικονο¬ 
μίας, Οικονομικών και Γεωργίας περί «Πρόωρης συ- 
νταξιοδότησης αγροτών στα πλαίσια εφαρμογής του 
Κανονισμού (ΕΚ) αριθ. 1257/99 του Συμβουλίου» όπως 
ισχύει κάθε φορά. 

2.4 Την υπ’ αριθμ. 217838/27.1.2001 κοινή υπουργική από¬ 
φαση περί συγκρότησης επιτροπής για την εξέταση των 
υποβαλλόμενων ενστάσεων κατά των αποτελεσμάτων 
των δευτεροβάθμιων ελέγχων που διενεργεί ο ΟΠΕ¬ 
ΚΕΠΕ στα διάφορα καθεστώτα κοινοτικών ενισχύσεων 
όπως ισχύει κάθε φορά. 

2.5 Του άρθρου 18 του ν. 3399/2005 (ΦΕΚ Α' 255) με 
το οποίο κυρώθηκε η υπ’ αριθμ. 324032/24.12.2004 κοινή 
υπουργική απόφαση περί «Εφαρμογής του καθεστώτος 
της πολλαπλής συμμόρφωσης και λοιπά συμπληρωμα¬ 
τικά μέτρα σε εκτέλεση του κανονισμού (ΕΚ) 1782/2003 


του Συμβουλίου» (Β' 1921), όπως ισχύει κάθε φορά. 

2.6 Την υπ’ αριθμ. 292464/2005 κοινή υπουργική από¬ 
φαση (Β 1122) περί «Συμπληρωματικά διοικητικά μέτρα 
εφαρμογής και υπολογισμού του αριθμού και της αξίας 
των δικαιωμάτων στους δικαιούχους της ενιαίας ενίσχυ¬ 
σης σε εφαρμογή των κανονισμών (ΕΚ) 1782/2003 του 
Συμβουλίου και 795/2004 της Επιτροπής» και ιδίως το 
άρθρο 16 όπως ισχύει κάθε φορά. 

2.7 Την υπ’ αριθμ. 320680/09.11.2005 κοινή υπουργική 
απόφαση (Β 1606) «Λεπτομέρειες εφαρμογής στον το¬ 
μέα των ενισχύσεων βοείου κρέατος του άρθρου 69 του 
Κανονισμού (ΕΚ) 1782/2003 του Συμβουλίου» 

3. Τους κανονισμούς 

3.1 (ΕΚ) 1782/03 (κεφάλαιο 12 «Ενισχύσεις βοείου κρέ¬ 
ατος») του Συμβουλίου «για τη θέσπιση κοινών κανό¬ 
νων για τα καθεστώτα άμεσης στήριξης στα πλαίσια 
της κοινής γεωργικής πολιτικής και για τη θέσπιση 
ορισμένων καθεστώτων στήριξης για τους γεωργούς 
και για την τροποποίηση των κανονισμών (ΕΟΚ) αριθ. 
2019/1993, (ΕΚ) αριθ. 1452/2001, (ΕΚ) αριθ. 1453/2001, (ΕΚ) 
αριθ. 1454/2001, (ΕΚ) αριθ. 1868/1994, (ΕΚ) αριθ. 1251/1999, 
(ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 
2358/1971 και (ΕΚ) αριθ. 2529/2001» (I 270/1), όπως τρο¬ 
ποποιήθηκε τελευταία με τον Καν. (ΕΚ) 118/2005 της 
Επιτροπής και γενικά όπως ισχύει κάθε φορά. 

3.2 (ΕΚ) 796/04 της Επιτροπής «σχετικά με τη θέσπι¬ 
ση λεπτομερών κανόνων για την εφαρμογή της πολ¬ 
λαπλής συμμόρφωσης, της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον κανονισμό (ΕΚ) αριθ. 1782/03 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς» (I 414/18) όπως 
ισχύει κάθε φορά. 

3.3 (ΕΚ) 795/2004 της Επιτροπής για τη θέσπιση λε¬ 
πτομερών κανόνων εφαρμογής του καθεστώτος ενιαίας 
ενίσχυσης που προβλέπεται στον κανονισμό (ΕΚ) αριθ. 
1782/03 του Συμβουλίου για τη θέσπιση κοινών κανόνων 
για τα καθεστώτα άμεσης στήριξης στα πλαίσια της 
κοινής γεωργικής πολιτικής και για τη θέσπιση ορισμέ¬ 
νων καθεστώτων στήριξης στους γεωργούς. 

3.4 (ΕΚ) 1208/81 του Συμβουλίου περί της θεσπίσεως 
κοινοτικής κλίμακος κατατάξεως σφαγίων των χονδρών 
βοοειδών. 

3.5 (ΕΚ) 1760/00 του Ευρωπαϊκού Κοινοβουλίου και του 
Συμβουλίου (Ε 204/00) «σχετικά με τη θέσπιση συστή¬ 
ματος αναγνώρισης και καταγραφής των βοοειδών και 
την επισήμανση του βοείου κρέατος και των προϊόντων 
με βάση το βόειο κρέας καθώς και για την κατάργηση 
του καν. 820/97 του Συμβουλίου» όπως ισχύει κάθε φορά 
(οι τροποποιητικοί 1082/03 και 499/04). 

3.6 (ΕΚ) 911/04 της Επιτροπής (Ε163/04) «για την εφαρ¬ 
μογή του κανονισμού (ΕΚ) 1760/00 του Ευρωπαϊκού Κοι¬ 
νοβουλίου και του Συμβουλίου, όσον αφορά τα ενώτια, 
τα διαβατήρια και τα μητρώα εκμεταλλεύσεων» όπως 
ισχύει κάθε φορά. 

3.7 (ΕΚ) 1290/2005 του Συμβουλίου (Ε 209/05) «για τη 
χρηματοδότηση της κοινής γεωργικής πολιτικής», όπως 
ισχύει κάθε φορά. 

4. Την εισήγηση των υπηρεσιών. 

5. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Τροποποιούμε και συμπληρώνουμε την υπ’ αριθμ. 
320680/9.11.2005 κοινή υπουργική απόφαση «Λεπτομέ¬ 
ρειες εφαρμογής στον τομέα των ενισχύσεων βοείου 
κρέατος του άρθρου 69 του Κανονισμού (ΕΚ) 1782/2003 
του Συμβουλίου (Β' 1606)» ως εξής: 

Το άρθρο 3 αντικαθίστανται ως εξής: 

Άρθρο 3 

Ύψος ενίσχυσης - δικαιούχοι και όροι επιλεξιμότητας 

3.1 Δικαιούχοι- Όροι επιλεξιμότητας 

Δικαιούχοι είναι γεωργοί οι οποίοι δηλώνουν συμμε¬ 
τοχή στο καθεστώς, κάτοχοι βοοτροφικών εκμεταλλεύ¬ 
σεων που εδρεύουν σε ελληνικό έδαφος, στις οποίες 
έχουν γεννηθεί κατά τη διάρκεια του έτους ενίσχυσης 
τουλάχιστον 20 μοσχάρια, αρσενικά και θηλυκά, και 
κατά τα δύο πρώτα έτη της εφαρμογής ήτοι το 2006 και 
2007 τουλάχιστον 15 μοσχάρια και τα οποία παράγουν 
σφάγια καλής ποιότητας. 

Ως σφάγια καλής ποιότητας νοούνται οι ταύροι των 
οποίων το σφάγιο, σε σφάγιο αναφοράς, είναι τουλά¬ 
χιστον 300 κιλά και κατατάσσονται στην κατηγορία 
Α και τουλάχιστον στην ποιότητα Β+3 της κοινοτικής 
κλίμακας ταξινόμησης δΕΨΒΟΡ. Κατ’ εξαίρεση για μια 
μεταβατική περίοδο 3 ετών με απόφαση του Υπουργού 
Αγροτικής Ανάπτυξης και Τροφίμων μπορεί να ισχύσουν 
τα εξής: 

- τον Ιο χρόνο ήτοι το 2006 ενισχύονται και σφάγια 
τουλάχιστον κατηγορίας Β3 με βάρος τουλάχιστον 240 
κιλά. 

- Για τον 2° και 3° χρόνο η κατηγορία και το ελάχιστο 
βάρος θα οριστούν από τον Υπουργό Αγροτικής Ανά¬ 
πτυξης και Τροφίμων. 

3.2 Ενίσχυση επιλέξιμων ζώων 

Το ύψος ενίσχυσης ανά επιλέξιμο σφάγιο ταύρου ορί¬ 
ζεται από τον Υπουργό Αγροτικής Ανάπτυξης και Τροφί¬ 
μων βάσει του συνολικού αριθμού επιλέξιμων σφαγίων 
ταύρων, με ενδεχόμενη κατηγοριοποίηση. 

3.3 Βάρος σφαγίου αναφοράς 

Το βάρος του σφαγίου των επιλέξιμων ζώων καθο¬ 
ρίζεται σύμφωνα με τα ισχύοντα στην Αγορανομική 
Διάταξη Αρ. 2 του 2004 (Α2-795/2004 ΦΕΚ 579 τεύχος 
Β' της 16.4.2004). 

Το εν λόγω βάρος αναγράφεται στη βεβαίωση σφαγής 
που εκδίδεται από το σφαγείο. 

3.4 Ειδικές ρυθμίσεις 

Κατ’ εξαίρεση από τα καθοριζόμενα στην παράγραφο 
3.1, για νησιωτικές περιοχές ή και ορεινές περιοχές ή και 
για βοοειδή ειδικών κατηγοριών μπορεί να καθοριστούν 
από τον Υπουργό Αγροτικής Ανάπτυξης και Τροφίμων 
μικρότερος αριθμός γεννήσεων μοσχαριών ανά εκμε¬ 
τάλλευση ή/και μικρότερα βάρη ταύρων ή/και χαμηλό¬ 
τερη ποιότητα σφαγίων. Επίσης ο Υπουργός Αγροτικής 
Ανάπτυξης και Τροφίμων βάσει των στοιχείων που θα 
προκύψουν από την εφαρμογή του μέτρου, μπορεί να 
παρατείνει τη μεταβατική περίοδο για αριθμό γεννήσε¬ 
ων μοσχαριών ανά εκμετάλλευση ή/και μικρότερα βάρη 
ταύρων ή/και χαμηλότερη ποιότητα σφαγίων. 


Αρθρο 2 

Η παρούσα απόφαση ισχύει από της δημοσιεύσεως της 
στην Εφημερίδα της Κυβερνήσεως και εφαρμόζεται στις 
αιτήσεις ενίσχυσης που υποβάλλονται για το έτος 2007 και 
τα επόμενα έτη με εξαίρεση την παράγραφο 3.2 η οποία 
μπορεί να εφαρμοστεί και για τις αιτήσεις του 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθμ. 123044 (3) 

Τροποποίηση της υπουργικής απόφασης 128416/14.11.2005 
«παράλληλη εισαγωγή φυτοπροστατευτικών προϊό¬ 
ντων». 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ 98 Α') και το 
γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού. 

2. Την υπ. απόφαση 128416/14.11.2005 (ΦΕΚ 1654/Β') «πα¬ 
ράλληλη εισαγωγή «φυτοπροστατευτικών προϊόντων». 

3. Την υπ’ αρθμ. Υ 132/11.10.2004 (Β' 1533/14.10.2004) 
κοινή απόφαση του Πρωθυπουργού και του Υπουργού 
Αγροτικής Ανάπτυξης και Τροφίμων για «ανάθεση αρ¬ 
μοδιοτήτων στον Υφυπουργό Αγροτικής Ανάπτυξης και 
Τροφίμων Αλέξανδρο Κοντό», αποφασίζουμε: 

Η παράγραφος Ια του άρθρου 3 της υπουργικής από¬ 
φασης 128416/14.11.2005 αντικαθίσταται ως εξής: 

α) δήλωση στην οποία να προσδιορίζεται αφ’ενός η 
εμπορική ονομασία του προϊόντος αναφοράς και αφ’ 
ετέρου το εμπορικό όνομα, το οποίο είναι της απολύτου 
επιλογής του «παράλληλου» εισαγωγέα, με το οποίο θα 
κυκλοφορήσει στην Ελληνική αγορά το «παράλληλα» 
εισαγόμενο προϊόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Σεπτεμβρίου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 
-♦- 

Αριθμ. 406/33 (4) 

Ορισμός της λιανικής αγοράς μισθωμένων γραμμών, κα¬ 
θορισμός επιχειρήσεων με σημαντική ισχύ στην εν 
λόγω αγορά και υποχρεώσεις αυτών. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ 

Έχοντας υπόψη: 

α. Το νόμο 3431/2006 (ΦΕΚ 13/Α73.2.2006) «Περί Ηλε¬ 
κτρονικών Επικοινωνιών και άλλες διατάξεις», και ιδίως 
τα άρθρα 3, 12 περιπτώσεις α και ι, 16, 17, 35 έως και 

45, το άρθρο 68 παρ. 1 καθώς και το άρθρο 69 παρ. 5 
αυτού, 

β. την Οδηγία 2002/21/ΕΚ του Ευρωπαϊκού Κοινοβου¬ 
λίου και του Συμβουλίου της 7ης Μαρτίου 2002 σχετικά 
με κοινό κανονιστικό πλαίσιο για δίκτυα και υπηρεσίες 
ηλεκτρονικών επικοινωνιών (Οδηγία Πλαίσιο), ιδίως δε 
τα άρθρα 6, 7, 8,14,15 και 16 αυτής, 
γ. την Οδηγία 2002/19/ΕΚ του Ευρωπαϊκού Κοινοβου¬ 
λίου και του Συμβουλίου της 7ης Μαρτίου 2002 σχετικά 
με την πρόσβαση σε δίκτυα ηλεκτρονικών επικοινωνιών 
και συναφείς ευκολίες, καθώς και με τη διασύνδεση 
τους (οδηγία για την πρόσβαση), ιδίως δε τα άρθρα 7, 
8, 9,10,11,12 και 13 αυτής, 

δ. την Οδηγία 2002/22/ΕΚ του Ευρωπαϊκού Κοινοβου¬ 
λίου και του Συμβουλίου της 7ης Μαρτίου 2002, για την 
καθολική υπηρεσία και τα δικαιώματα των χρηστών 
όσον αφορά δίκτυα και υπηρεσίες ηλεκτρονικών επι¬ 
κοινωνιών (οδηγία καθολικής υπηρεσίας), ιδίως δε τα 
άρθρα 16,17 και 18 αυτής, 

ε. τη Σύσταση της Επιτροπής της 11ης Φεβρουάριου 
2003 για τις αγορές προϊόντων και υπηρεσιών στον το¬ 
μέα των ηλεκτρονικών επικοινωνιών που επιδέχονται εκ 
των προτέρων ρύθμιση σύμφωνα με την οδηγία 2002/21/ 
ΕΚ του Ευρωπαϊκού Κοινοβουλίου και του Συμβουλίου 
σχετικά με κοινό κανονιστικό πλαίσιο για δίκτυα και 
υπηρεσίες ηλεκτρονικών επικοινωνιών (2003/311/ΕΚ, ΕΕ 
1114/45, 8.5.2003), 

στ. τις Κατευθυντήριες Γραμμές της Επιτροπής για 
την ανάλυση αγοράς και την εκτίμηση της σημαντικής 
ισχύος στην αγορά βάσει του κοινοτικού πλαισίου κα¬ 
νονιστικών ρυθμίσεων για τα δίκτυα και τις υπηρεσίες 
ηλεκτρονικών επικοινωνιών (2002/0 165/03), 
ζ. την ΑΠ ΕΕΤΤ 392/18/22.6.2006 σχετικά με την «Εναρ¬ 
ξη Δημόσιας Διαβούλευσης για τον ορισμό, την ανά¬ 
λυση και τις ρυθμιστικές υποχρεώσεις για την λιανική 
αγορά μισθωμένων γραμμών», η οποία έλαβε χώρα από 
23.6.2006 μέχρι 24.7.2006, 

η. την ΑΠ ΕΕΤΤ 400/29/31.8.2006 σχετικά με την Επικύ¬ 
ρωση του Τεύχους με τίτλο «Αποτελέσματα της Δημό¬ 
σιας Διαβούλευσης για τον ορισμό, την ανάλυση και τις 
κανονιστικές υποχρεώσεις στην λιανική αγορά μισθω¬ 
μένων γραμμών (αγορά 7 της υπό ε Σύστασης.)», 

0. το από 31.8.2006 δημοσιευθέν στον δικτυακό τόπο 
της ΕΕΤΤ κείμενο των απαντήσεων της ΕΕΤΤ στις πα¬ 
ρατηρήσεις των τηλεπικοινωνιακών παροχών με τίτλο 
«Αποτελέσματα της Δημόσιας Διαβούλευσης για τον 
ορισμό, την ανάλυση και τις κανονιστικές υποχρεώσεις 
στην λιανική αγορά μισθωμένοι γραμμών (Αγορά 7)», 
ι. την ΑΠ ΕΕΤΤ 400/28/31.8.2006 «Κοινοποίηση προς 
την ΕΕ Σχεδίου Μέτρων αναφορικά με την λιανική αγο¬ 
ρά Μισθωμένων Γραμμών (αγορά υπ’ αρ. 7 Σύστασης 
Ευρωπαϊκής Επιτροπής) σύμφωνα με το Αρθρο 7 της 
Οδηγίας 2002/21/ΕΚ (Άρθρο 16 του ν. 3431/2006 [ΦΕΚ 
13/Α/3.2.2006]) με υπ’ αριθμ. ΕΕ/2006/0491 (Η ελάχιστη 
δέσμη μισθωμένων γραμμών), η οποία έλαβε χώρα την 
31η Αυγούστου 2006. Το κείμενο της κοινοποίησης δη- 
μοσιεύθηκε παράλληλα στο δικτυακό τόπο της ΕΕΤΤ, 
ια. την από 11.9.2006 επιστολή της Ευρωπαϊκής Επι¬ 
τροπής προς την ΕΕΤΤ (Αριθμ. ΕΕΤΤ 33142/14.9.2006) με 
θέμα: «ΟΑ8Ε ΕΕ/2006/0491: Τάθ πιίηίπιυπι εοί οί Ιοαεοά 
Ιίηοε - Ηορυοεί ϊογ ΙηίοπτηαΙίοη ΡυΓευαηΙ Ιο ΑγΙιοΙθ 5(2) οί 
ΟΪΓθΟίΐνθ 2002/21/ΕΟ», 


ιβ. την υπ’ αριθμ. 33091/Ρ.300/14.9.2006 επιστολή της 
ΕΕΤΤ προς την Ευρωπαϊκή Επιτροπή με θέμα «ΟΑ8Ε 
ΕΙ/2006/0491: Τίιο πιίηίπιιιηη εβί οί Ιβαδθά Ιίηοε», 
ιγ. την υπ’ αριθμ. ΕΕΤΤ 35019/28.9.2006 επιστολή 
της Ευρωπαϊκής Επιτροπής με θέμα «Κοινοποίηση 
ΕΙ/2006/0491: Η ελάχιστη δέσμη μισθωμένων γραμμών 
στην Ελλάδα, Αρθρο 7 παράγραφος (3) της Οδηγίας 
2002/21/ΕΚ: Ουδέν Σχόλιο», 
ιδ. την υπ’ αριθμ. 9674/Φ.600/9.10.2006 Εισήγηση προς 
την ΕΕΤΤ, 

ιε. το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, 

Επειδή: 

1. ΝΟΜΙΚΟ ΠΛΑΙΣΙΟ 

1.1. Σύμφωνα με το νέο κανονιστικό πλαίσιο περί 
Ηλεκτρονικών Επικοινωνιών 1 το οποίο ενσωματώθηκε 
στην εθνική νομοθεσία με το νόμο 3431/2006 (ΦΕΚ 13/Α7 
3.2.2006) «Περί Ηλεκτρονικών Επικοινωνιών και άλλες 
διατάξεις» (εφεξής ο Νόμος) και ιδίως το άρθρο 36 
αυτού, η ΕΕΤΤ, βάσει των αρμοδιοτήτων της από το 
άρθρο 12 περ. (α) του Νόμου, καλείται να ορίσει σχετι¬ 
κές αγορές στον τομέα των ηλεκτρονικών επικοινωνιών 
λαμβάνοντας υπόψη τις εθνικές συνθήκες - ιδίως τις 
σχετικές γεωγραφικές αγορές στην Ελληνική επικρά¬ 
τεια - ακολουθώντας τη διαδικασία ορισμού αγορών 
που περιγράφεται στην Οδηγία Πλαίσιο (Κεφάλαιο Δ 
του νόμου 3431/2006), τηρουμένων των άρθρων 16 και 17 
του ίδιου νόμου (άρθρα 6 και 7 της Οδηγίας Πλαίσιο). 

1.2. Η Οδηγία Πλαίσιο και ο ν. 3431/2006 (άρθρα 35 και 
37), ορίζουν περαιτέρω, ότι κατόπιν της ολοκλήρωσης 
του ορισμού των σχετικών αγορών σύμφωνα με τις 
προβλεπόμενες διαδικασίες, η ΕΕΤΤ υποχρεούται να 
διεξάγει ανάλυση της αποτελεσματικότητας του αντα¬ 
γωνισμού στις ως άνω αγορές σύμφωνα με το κοινοτικό 
δίκαιο, λαμβάνοντας ιδιαιτέρως υπόψη τις Κατευθυντή¬ 
ριες Γραμμές της Ευρωπαϊκής Επιτροπής καθώς και 
τη Σύσταση της Επιτροπής (2003/311/ΕΚ, ΕΕ Ε114/45, 
8.5.2003) για τις αγορές προϊόντων και υπηρεσιών στον 
τομέα των ηλεκτρονικών επικοινωνιών που επιδέχονται 
εκ των προτέρων ρύθμιση (εφεξής «Η Σύσταση»). 

1.3. Η Σύσταση προβλέπει ότι σε επίπεδο λιανικής, 
υφίσταται μια διακριτή σχετική αγορά Μισθωμένων 
Γραμμών, ήτοι η ελάχιστη δέσμη μισθωμένων γραμμών 
(αγορά υπ’ αρ. 7). 

1 Ιδίως Οδηγία 2002/21/ΕΚ του Ευρωπαϊκού Κοινοβουλίου 
και του Συμβουλίου της 7ης Μαρτίου 2002 σχετικά με κοινό 
κανονιστικό πλαίσιο για δίκτυα και υπηρεσίες ηλεκτρονικών 
επικοινωνιών (οδηγία πλαίσιο), Οδηγία 2002/19/ΕΚ του Ευρω¬ 
παϊκού Κοινοβουλίου και του Συμβουλίου της 7ης Μαρτίου 
2002 σχετικά με πρόσβαση σε δίκτυα ηλεκτρονικών επικοινω¬ 
νιών και συναφείς ευκολίες, καθώς και με τη διασύνδεση τους 
(οδηγία για την πρόσβαση), Σύσταση της Επιτροπής της 11ης 
Φεβρουάριου 2003 για τις αγορές προϊόντων και υπηρεσιών 
στον τομέα των ηλεκτρονικών επικοινωνιών που επιδέχονται 
εκ των προτέρων ρύθμιση σύμφωνα με την οδηγία 2002/21/ΕΚ 
του Ευρωπαϊκού Κοινοβουλίου και του Συμβουλίου σχετικά με 
κοινό κανονιστικό πλαίσιο για δίκτυα και υπηρεσίες ηλεκτρονι¬ 
κών επικοινωνιών (2003/311/ΕΚ, ΕΕ 1114/45, 8.5.2003) («Σύσταση») 
και Κατευθυντήριες Γ ραμμές της Επιτροπής για την ανάλυση 
αγοράς και την εκτίμηση της σημαντικής ισχύος στην αγορά 
βάσει του κοινοτικού πλαισίου κανονιστικών ρυθμίσεων για τα 
δίκτυα και τις υπηρεσίες ηλεκτρονικών επικοινωνιών (2002/0 
165/03), («Κατευθυντήριες Γραμμές»). 

1.4. Σύμφωνα με το Αρθρο 8 (2) της Οδηγίας για την 
Πρόσβαση και το ν. 3431/2006, η ΕΕΤΤ υποχρεούται να 
επιβάλει κάποια υποχρέωση ή υποχρεώσεις σε επιχει¬ 
ρήσεις με ΣΙΑ 2 στις προσδιορισθείσες σχετικές αγορές. 
Ειδικά το άρθρο 42 παρ. 5 και 7 του ν. 3431/2006 ορίζει 
μεταξύ άλλων ότι «5. Η Ε.Ε.Τ.Τ., μετά από ανάλυση της 
αγοράς, η οποία πραγματοποιείται σύμφωνα με το άρ¬ 
θρο 37, μπορεί να επιβάλει κατά περίπτωση, σε φορείς 
εκμετάλλευσης με Σημαντική Ισχύ σε συγκεκριμένη 
αγορά τις υποχρεώσεις των άρθρων 43, 44 και 45...» 
«7. Οι υποχρεώσεις που επιβάλλονται σύμφωνα με το 
παρόν άρθρο είναι αναλογικές και δικαιολογημένες. Οι 
υποχρεώσεις αυτές επιβάλλονται κατόπιν διαβούλευσης 
σύμφωνα με τα άρθρα 16 και 17». 

1.5. Σύμφωνα με το Αρθρο 38 του ν. 3431/2006 (άρθρο 17 
της Οδηγίας για την Καθολική υπηρεσία (2002/22)), «η ΕΕΤΤ 
επιβάλλει κατάλληλες κανονιστικές υποχρεώσεις στις επι¬ 
χειρήσεις, οι οποίες, σύμφωνα με το άρθρο 35, έχουν Σημα¬ 
ντική Ισχύ σε μία συγκεκριμένη αγορά διάθεσης υπηρεσιών 
ηλεκτρονικών επικοινωνιών στο ευρύ κοινό (λιανική αγορά), 
εφόσον, σύμφωνα με το άρθρο 37, η αγορά αυτή δεν είναι 
αποτελεσματικά ανταγωνιστική και οι υποχρεώσεις, που 
επιβάλλονται σχετικά με την πρόσβαση ή σύμφωνα με το 
άρθρο 40, δεν επαρκούν, με την επιφύλαξη του άρθρου 52 
παρ. 2 και του άρθρου 53 παρ. 1». 

1.6. Σύμφωνα με το Άρθρο 39 παρ. 1 και 2 του 
ν. 3431/2006 (άρθρο 18 της Οδηγίας για την Καθολική 
υπηρεσία (2002/22)), «Όταν η Ε.Ε.Τ.Τ., μετά από ανάλυση 
της αγοράς σύμφωνα με το άρθρο 37, κρίνει ότι η αγορά 
για την παροχή μέρους ή ολόκληρου του ελάχιστου 
συνόλου μισθωμένων γραμμών, σε μέρος ή στο σύνολο 
της Επικράτειας, δεν είναι αποτελεσματικά ανταγωνι¬ 
στική, επιβάλλει στις επιχειρήσεις, που σύμφωνα με το 
άρθρο 35 έχουν Σημαντική Ισχύ στη σχετική αγορά, 
υποχρεώσεις σχετικά με την παροχή του ελάχιστου 
συνόλου μισθωμένων γραμμών, όπως ορίζεται στον 
κατάλογο προτύπων, που δημοσιεύεται στην Επίσημη 
Εφημερίδα των Ευρωπαϊκών Κοινοτήτων σύμφωνα με 
το άρθρο 66 παρ. 1 του παρόντος και τους όρους για 
την παροχή αυτή, σύμφωνα με το Παράρτημα VIII, στις 
συγκεκριμένες αγορές μισθωμένων γραμμών. 2. Εάν, 
ύστερα από την ανάλυση αγοράς, που διεξάγεται σύμ¬ 
φωνα με το άρθρο 37, η Ε.Ε.Τ.Τ. κρίνει ότι μία σχετική 
αγορά παροχής μισθωμένων γραμμών από αυτές που 
συνθέτουν το ελάχιστο σύνολο είναι αποτελεσματικά 
ανταγωνιστική, ανακαλεί τις υποχρεώσεις που αναφέ- 
ρονται στην προηγούμενη παράγραφο, σε σχέση με τη 
συγκεκριμένη αγορά μισθωμένων γραμμών.» 

1.7. Σύμφωνα με το Παράρτημα VIII του ν. 3431/2006, 
Όροι για τη στοιχειώδη δέσμη μισθωμένων γραμμών» 
(Παράρτημα VII της Οδηγίας για την Καθολική Υπηρεσία) 
«Η ΕΕΤΤ μεριμνά ώστε η παροχή της στοιχειώδους δέ¬ 
σμης μισθωμένων γραμμών που αναφέρεται στο άρθρο 
39, να γίνεται σύμφωνα με τις βασικές αρχές της αμε- 
ροληψίας, της κοστοστρέφειας και της διαφάνειας». 

1.8. Σύμφωνα με τα άρθρα 12 ιβ και 17 του ν. 3431/2006 
(άρθρο 6 της Οδηγίας Πρόσβασης), η ΕΕΤΤ προβαίνει 
σε διαβούλευση σε κάθε περίπτωση πριν από τη λήψη 
μέτρων που έχουν σημαντική επίπτωση στη σχετική 
αγορά, κατ’ εφαρμογή του παρόντος νόμου, δίδοντας 
στα ενδιαφερόμενο μέρη τη δυνατότητα να υποβάλουν 
τις παρατηρήσεις τους στο προτεινόμενο μέτρο, εντός 
εύλογου χρονικού διαστήματος. 


1.9. Σύμφωνα με τα άρθρα 12 ι και 16 (3) του ν. 3431/2006 
(άρθρο 7 της Οδηγίας Πρόσβασης) «3. Εφόσον η Ε.Ε.Τ.Τ., 
κατόπιν της διενέργειας διαβούλευσης σύμφωνα με το 
άρθρο 17, προτίθεται να αποφασίσει επί θέματος το 
οποίο: (α) εμπίπτει στο πεδίο εφαρμογής των άρθρων 
36 ή 37 ή 42 ή 68 παρ. 1 και (β) επηρεάζει το εμπόριο 
μεταξύ Κρατών - Μελών, κοινοποιεί και θέτει, με την 
επιφύλαξη του επιχειρηματικού απορρήτου, σχέδιο αι¬ 
τιολογημένης απόφασης στη διάθεση της Ευρωπαϊκής 
Επιτροπής και των Εθνικών Ρυθμιστικών Αρχών των 
άλλων Κρατών - Μελών της Ευρωπαϊκής Ένωσης σύμ¬ 
φωνα με την παράγραφο 1 του παρόντος άρθρου. Η 
Ε.Ε.Τ.Τ. λαμβάνει υπόψη τις παρατηρήσεις της Ευρω¬ 
παϊκής Επιτροπής και των Εθνικών Ρυθμιστικών Αρχών 
των άλλων Κρατών - Μελών μόνον εφόσον υποβληθούν 
εντός αποκλειστικής προθεσμίας ενός μηνάς ή εντός 
της προθεσμίας του άρθρου 17, εάν η προθεσμία αυτή 
είναι μεγαλύτερη. Η Ε.Ε.Τ.Τ. κοινοποιεί στην Ευρωπαϊκή 
Επιτροπή την τελική απόφαση.» 

1.10. Σύμφωνα με το άρθρο 68 παρ. 1 του ν. 3431/2006 
«Οι υποχρεώσεις που έχουν επιβληθεί σε επιχειρήσεις, 
που παρέχουν δημόσια δίκτυα ή/ και υπηρεσίες ηλε¬ 
κτρονικών επικοινωνιών, οι οποίες ίσχυαν πριν την έναρ¬ 
ξη ισχύος του Νόμου και αφορούν: 

α) την ειδική πρόσβαση και τα τιμολόγια λιανικής για 
την παροχή πρόσβασης και τη χρήση του σταθερού 
δημόσιου τηλεφωνικού δικτύου, που επιβάλλονται δυ¬ 
νάμει των άρθρων 15 και 16, παράγραφοι 1 έως και 7 
του π.δ. 181/1999 (ΦΕΚ 170 Α), β) την πρόσβαση και τη 
διασύνδεση, την επιλογή ή προεπιλογή φορέα, που επι¬ 
βάλλονται δυνάμει των άρθρων 4, 6, 7, 8,11,12 και 14 του 
π.δ. 165/1999 (ΦΕΚ 159 Α') και γ) τις μισθωμένες γραμμές, 
που επιβάλλονται δυνάμει των άρθρων 3, 4 και 5 παρ. 1 
και 2 του π.δ. 40/1996 (ΦΕΚ 27 Α), διατηρούνται σε ισχύ, 
έως ότου η Ε.Ε.Τ.Τ. διεξάγει ανάλυση της αγοράς για 
τις λιανικές αγορές, σύμφωνα με το άρθρο 37, για να 
αποφασισθεί εάν οι υποχρεώσεις αυτές διατηρηθούν, 
τροποποιηθούν ή αρθούν...» 

1.11. Τέλος σύμφωνα με τα οριζόμενα στο άρθρο 69 
παρ. 5 του νόμου «5. Ο καθορισμός και η ανάλυση σχε¬ 
τικών αγορών, καθώς και οι Κοινοποιήσεις στην Ε.Ε. 
που πραγματοποιήθηκαν σύμφωνα με τις διατάξεις των 
άρθρων 15 και 16 της Οδηγίας 2002/21 /ΕΚ και οι οποίες 
εκκίνησαν πριν τη θέση σε εφαρμογή του παρόντος 
νόμου λαμβάνονται υπόψη για την εφαρμογή των δια¬ 
τάξεων του νόμου αυτού.» 

2. ΟΡΙΣΜΟΣ ΤΗΣ ΕΘΝΙΚΗΣ ΛΙΑΝΙΚΗΣ ΑΓΟΡΑΣ ΜΙΣΘΩ¬ 
ΜΕΝΩΝ ΓΡΑΜΜΩΝ ΧΩΡΗΤΙΚΟΤΗΤΑΣ ΕΩΣ ΚΑΙ 2 Μόρε, 
ΚΑΘΟΡΙΣΜΟΣ ΕΠΙΧΕΙΡΗΣΕΩΝ ΜΕ ΣΗΜΑΝΤΙΚΗ ΙΣΧΥ 
ΣΤΗΝ ΕΝ ΛΟΓΩ ΑΓΟΡΑ ΚΑΙ ΥΠΟΧΡΕΩΣΕΙΣ ΑΥΤΩΝ 

2.1. Σύμφωνα με την Οδηγία Πλαίσιο (2002/21/ΕΚ), την 
Οδηγία για την Καθολική Υπηρεσία (2002/22/ΕΚ), την 
Οδηγία για την Πρόσβαση (2002/19/ΕΚ), τη Σύσταση 
(2003/311/ΕΚ, ΕΕ Ε114/45, 8.5.2003) καθώς και τις Κατευ¬ 
θυντήριες Γραμμές της Ευρωπαϊκής Επιτροπής (2002/0 
165/03), η ΕΕΤΤ προχώρησε στη διαδικασία ορισμού και 
ανάλυσης της σχετικής αγοράς μισθωμένων γραμμών 
λιανικής που ανταποκρίνονται στις συνθήκες της ελ¬ 
ληνικής αγοράς. 

2.2. Στα πλαίσια της διαδικασίας ανάλυσης αγορών, 
η ΕΕΤΤ εξέτασε τα λειτουργικά χαρακτηριστικά των 
μισθωμένων γραμμών λιανικής, όπως περιγράφονται στη 
σχετική Σύστασή της για τις Σχετικές Αγορές, και με 

βάση την εμπειρία της Ελληνικής αγοράς κατέληξε στο 
συμπέρασμα ότι υφίσταται μια διακριτή σχετική αγορά 
που περιλαμβάνει την παροχή λιανικών μισθωμένων 
γραμμών χωρητικότητας έως και 2 Μάρε. 

2.3. Το γεωγραφικό εύρος της εν λόγω αγοράς, σύμ¬ 
φωνα με τα συμπεράσματα της ΕΕΤΤ, είναι η Ελληνική 
επικράτεια. 

2.4. Κατόπιν του ορισμού της ως άνω διακριτής σχε¬ 
τικής αγοράς μισθωμένων γραμμών λιανικής χωρητι¬ 
κότητας μέχρι και 2 Μόρε, η ΕΕΤΤ διεξήγαγε ανάλυση 
σχετικά με το εάν η εν λόγω αγορά είναι επαρκώς 
ανταγωνιστική και συγκεκριμένα εάν κάποια ή κάποιες 
επιχειρήσεις κατέχουν ΣΙΑ. Προκειμένου να εκτιμήσει 
το επίπεδο του ανταγωνισμού στην ορισθείσα αγορά 
και να εξετάσει την ύπαρξη ΣΙΑ, η ΕΕΤΤ έλαβε υπόψη 
της μια σειρά κριτηρίων, συμπεριλαμβανομένων μεταξύ 
άλλων και των εξής: μερίδια αγοράς, πιθανότητα δυ¬ 
νητικού ανταγωνισμού, ύπαρξη ή μη αντισταθμιστικής 
αγοραστικής δύναμης προερχόμενης από πελάτες λια¬ 
νικής, πλεονεκτήματα που απολαμβάνει οΟΤΕ. 

2.5. Στα πλαίσια της ανωτέρω ανάλυσης της, η ΕΕΤΤ 
κατέληξε στο συμπέρασμα ότι η ως άνω αγορά χαρα¬ 
κτηρίζεται από έλλειψη αποτελεσματικού ανταγωνισμού 
και ότι ο «Οργανισμός Τηλεπικοινωνιών της Ελλάδος 
Α.Ε» (εφεξής ΟΤΕ) πρέπει να ορισθεί ως επιχείρηση 
κατέχουσα Σημαντική Ισχύ (ΣΙΑ) στην λιανική αγορά μι¬ 
σθωμένων γραμμών χωρητικότητας μέχρι και 2 Μόρε. 

2.6. Προκειμένου να αντιμετωπιστεί η έλλειψη απο¬ 
τελεσματικού ανταγωνισμού στην ορισθείσα αγορά, 
η ΕΕΤΤ πρότεινε όπως ο ΟΤΕ υπόκειται σε μια σειρά 
κανονιστικών υποχρεώσεων, οι κυριότερες εκ των οποί¬ 
ων είναι οι εξής: 

2.6.1. Υποχρέωση μη-διακριτικής μεταχείρισης. 

2.6.2. Υποχρέωση διαφάνειας. 

2.6.3. Υποχρέωση λογιστικού διαχωρισμού για τις δρα¬ 
στηριότητες του ΟΤΕ που σχετίζονται με την παροχή 
λιανικών μισθωμένων γραμμών χωρητικότητας μέχρι 
και 2 Μόρε. 

2.6.4. Υποχρέωση κοστοστρέφειας για τις μισθωμέ¬ 
νες γραμμές λιανικής στη λιανική αγορά μισθωμένων 
γραμμών χωρητικότητας μέχρι και 2 Μύρε, επί τη βάσει 
της μεθοδολογίας Πλήρως Κατανεμημένου Κόστους 
και επί τη βάσει του τρέχοντος κόστους (ΠΚΚ/ΤΚ) ΡυΙΙγ 
ΟίεΙίΊάυίθά Οοεί/Ουιτθηί ΟοεΙ ΑσσουηΙίηρ - ΡΟΟ/ΟΟΑ). 

2.6.5. Υποχρέωση τήρησης συστήματος κοστολόγησης 
επί τη βάσει του Πλήρους Κατανεμημένου Κόστους και 
επί τη βάσει του τρέχοντος κόστους. 

2.7. Σύμφωνα με τις απαιτήσεις του νέου κανονιστικού 
πλαισίου και ιδίως το άρθρο 12 (ιβ) του ν. 3431/2006 και 
το άρθρο 6 της Οδηγίας Πλαίσιο, η ΕΕΤΤ διεξήγαγε μια 
ενιαία δημόσια διαβούλευση (ΑΠ ΕΕΤΤ 392/18/22.6.2006) 
αναφορικά με τον ορισμό, την ανάλυση και τις προ- 
τεινόμενες ρυθμιστικές υποχρεώσεις για την λιανική 
αγορά Μισθωμένων Γραμμών η οποία διήρκεσε από τις 
23 Ιουνίου έως τις 24 Ιουλίου του 2006. 

2.8. Κατόπιν υποβολής των σχολίων των συμμετεχό- 
ντων στην ως άνω διαβούλευση η ΕΕΤΤ παρείχε ανα¬ 
λυτικές απαντήσεις επί των κυριότερων σημείων των 
παρατηρήσεων τους (ΑΠ ΕΕΤΤ 400/29/31.8.2006). 

2.9. Στα πλαίσια των όσων προβλέπονται από το νέο 
κανονιστικό πλαίσιο περί ηλεκτρονικών επικοινωνιών 
και ιδίως το άρθρο 12 (ι) του ν. 3431/2006 και το άρθρο 
7 της Οδηγίας Πλαίσιο, η ΕΕΤΤ προέβη στις 31.8.2006 


σε Κοινοποίηση στην Ευρωπαϊκή Επιτροπή και τις λοι¬ 
πές ΕΡΑ του Σχεδίου Μέτρων της αναφορικά με την 
λιανική αγορά μισθωμένων γραμμών χωρητικότητας 
μέχρι και 2Μόρε (ΑΠ ΕΕΤΤ 400/28/31.8.2006, αρ. υπόθε¬ 
σης ΕΕ/2006/0491). 

2.10. Στις 11.9.2006 η Ευρωπαϊκή Επιτροπή απέστειλε 
επιστολή στην ΕΕΤΤ (αρ. πρωτ. ΕΕΤΤ 33142/14.9.2006) με 
θέμα: «0Α3Ε ΕΙ/2006/0491: ΤΙίθ πιίηίπηυηη εβί οΐ Ιθαεβά 
Ιίηθε, - ΒορυβεΙ Ιογ ΙηίοΐΊτηαΙίοη ΡυΓευαηΙ Ιο ΑγΙιοΙθ 5(2) οί 
ΟιΐΌΟΐινθ 2002/21/ΕΟ», με την οποία ζητούσε συμπληρω¬ 
ματικές πληροφορίες αναφορικά με την Κοινοποίηση 
του Σχεδίου Μέτρων της ΕΕΤΤ για την λιανική αγορά 
μισθωμένων γραμμών. 

2.11. Δια της υπ’ αριθμ. 33091/Ρ.300/14.9.2006 επιστο¬ 
λής της, η ΕΕΤΤ παρείχε στην Ευρωπαϊκή Επιτροπή τις 
αιτηθείσες συμπληρωματικές πληροφορίες. 

2.12. Στις 28.9.2006, η Ευρωπαϊκή Επιτροπή απέστειλε 
στην ΕΕΤΤ επιστολή (αρ. πρωτ. ΕΕΤΤ 35019/28.9.2006) με 
θέμα «Κοινοποίηση ΕΙ/2006/0491: Η ελάχιστη δέσμη μι¬ 
σθωμένων γραμμών στην Ελλάδα, Αρθρο 7 παράγραφος 
(3) της Οδηγίας 2002/21/ΕΚ: Ουδέν Σχόλιο», με την οποία 
η ΕΕ γνωστοποιεί στην ΕΕΤΤ ότι εξέτασε το κοινοποιη- 
θέν σχέδιο μέτρων και δεν έχει σχόλια επ’αυτού. 

2.13. Η Ευρωπαϊκή Επιτροπή επισημαίνει ότι σύμφωνα 
με το άρθρο 7 παράγραφος (5) της Οδηγίας Πλαίσιο, η 
ΕΕΤΤ μπορεί να θεσπίσει το προκύπτον Σχέδιο Μέτρων 
και εάν το πράξει να το γνωστοποιήσει στην Επιτροπή. 

3. ΕΓΚΡΙΣΗ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ 

3.1. Η παρούσα απόφαση βασίζεται στην (και ερμηνεύε¬ 
ται σύμφωνα με την) απόφαση της ΕΕΤΤ 400/28/31.8.2006 
αναφορικά με την Κοινοποίηση προς την Ευρωπαϊκή Επι¬ 
τροπή του Σχεδίου Μέτρων αναφορικά με τον ορισμό, 
την ανάλυση και τις ρυθμιστικές υποχρεώσεις για την 
λιανική αγορά μισθωμένων γραμμών χωρητικότητας μέ¬ 
χρι και 2 Μόρε όπως αυτό διαμορφώθηκε λαμβάνοντας 
υπόψη τα αποτελέσματα της δημόσιας διαβούλευσης 
που διεξήγαγε η ΕΕΤΤ τόσο σε εθνικό όσο και σε Κοι¬ 
νοτικό επίπεδο (ΑΠ ΕΕΤΤ 392/18/22.6.2006 και απόφαση 
για τα Αποτελέσματα) (ΑΠ ΕΕΤΤ 400/29/31.8.2006). 

3.2. Τα μέτρα που επιβάλλονται επί τη βάσει της πα¬ 
ρούσας κοινοποιήθηκαν στην Ευρωπαϊκή Επιτροπή σύμ¬ 
φωνα με το άρθρο 7 της Οδηγίας 2002/21/ΕΚ (και το άρ¬ 
θρο 16 παρ. 3 του ν. 3431/2006) και καταχωρήθηκαν από 
την Ευρωπαϊκή Επιτροπή με αρ. πρωτ. ΕΙ/2006/0491. 

3.3. Τα μέτρα που επιβάλλονται επί τη βάσει της πα¬ 
ρούσας έγιναν αποδεκτά από την Ευρωπαϊκή Επιτρο¬ 
πή σύμφωνα με την από 28.9.2006 επιστολή της ΕΕ 
(αρ. πρωτ. ΕΕΤΤ 35019/28.9.2006) με θέμα «Κοινοποίηση 
ΕΙ/2006/0491: Η ελάχιστη δέσμη μισθωμένων γραμμών, 
Άρθρο 7 παράγραφος (3) της Οδηγίας 2002/21/ΕΚ: Ουδέν 
Σχόλιο», με την οποία η ΕΕ γνωστοποιεί στην ΕΕΤΤ ότι 
εξέτασε το κοινοποιηθέν σχέδιο μέτρων και δεν έχει 
σχόλια επ’αυτού, αποφασίζει: 

Α. Εκδίδει την παρούσα απόφαση σύμφωνα με το κοι- 
νοποιηθέν και εγκριθέν από την Ευρωπαϊκή Επιτροπή, 
Σχέδιο Μέτρων, με το ακόλουθο περιεχόμενο: 

1. Ορισμός Σχετικής Αγοράς Προϊόντος/Υπηρεσίας και 
Γεωγραφικής Αγοράς: 

1.1 Η ΕΕΤΤ ορίζει μια σχετική αγορά η οποία περιλαμ¬ 
βάνει τις λιανικές μισθωμένες γραμμές (αναλογικές και 
ψηφιακές) χωρητικότητας έως και 2 Μάρε. 

1.2 Το γεωγραφικό εύρος της ανωτέρω σχετικής αγο¬ 
ράς είναι η Ελληνική Επικράτεια. 

2. Ορισμός Επιχειρήσεων με Σημαντική Ισχύ στην ως 
άνω Σχετική Αγορά («ΣΙΑ») 

Η ΕΕΤΤ ορίζει την εταιρεία με την επωνυμία «Οργα¬ 
νισμός Τηλεπικοινωνιών της Ελλάδας Α.Ε. (ΟΤΕ Α.Ε.)» 
(εφεξής ΟΤΕ) ως επιχείρηση με Σημαντική Ισχύ στην 
ανωτέρω υπό Α.1. ορισθείσα σχετική αγορά. 

3. Κανονιστικές Υποχρεώσεις 

Η ΕΕΤΤ επιβάλλει στον ΟΤΕ ως επιχείρηση με ΣΙΑ 
στην σχετική αγορά μισθωμένων γραμμών λιανικής 
χωρητικότητας έως και 2 Μόρε, τις ακόλουθες Κανονι¬ 
στικές Υποχρεώσεις: 

3.1. Υποχρέωση Αμεροληψίας (Μη Διακριτικής Μετα¬ 
χείρισης) 

Ο ΟΤΕ έχει υποχρέωση αμεροληψίας (μη διακριτικής 
μεταχείρισης) κατά την παροχή λιανικών αναλογικών και 
ψηφιακών μισθωμένων γραμμών χωρητικότητας έως και 
2Μόρε. Με βάση την ως άνω υποχρέωση ο ΟΤΕ οφεί¬ 
λει να εφαρμόζει ίδιους όρους σε όμοιες περιστάσεις 
κατά την παροχή μισθωμένων γραμμών σε τελικούς 
χρήστες. 

Ο ΟΤΕ δύναται να παρέχει διαφορετικούς όρους και 
προϋποθέσεις σε επιμέρους ομάδες πελατών, μόνο εφό¬ 
σον οι ως άνω διαφορές δικαιολογούνται αντικειμενικά. 
Στο επίπεδο λιανικής, βασική αιτιολογία διαφοροποιή¬ 
σεων αποτελούν οι διαφορές κόστους 

3.2. Υποχρέωση Διαφάνειας 

Ο ΟΤΕ έχει υποχρέωση διαφάνειας η οποία αναλύεται 
ως εξής: 

3.2.1. Ο ΟΤΕ υποχρεούται να δημοσιεύει στην ιστοσε¬ 
λίδα του, σε προσιτή μορφή πληροφορίες σχετικά με τα 
τεχνικά χαρακτηριστικά, τα τιμολόγια και τους όρους 
της προσφοράς των λιανικών μισθωμένων γραμμών του 
χωρητικότητας έως και 2 Μόρε. Ειδικότερα: 

α. Οι πληροφορίες για τα τεχνικά χαρακτηριστικά 
περιλαμβάνουν τα φυσικά και τεχνικά χαρακτηριστικά 
καθώς και λεπτομέρειες τεχνικών προδιαγραφών και 
προδιαγραφών απόδοσης, που εφαρμόζονται για το 
τερματικό σημείο του δικτύου. 

β. Οι πληροφορίες για τα τιμολόγια περιλαμβάνουν 
τα εφάπαξ αρχικά τέλη σύνδεσης, τις περιοδικές χρεώ¬ 
σεις μίσθωσης και άλλες χρεώσεις. Για τις περιπτώσεις 
όπου τα τιμολόγια είναι διαφοροποιημένα, θα πρέπει 
να ορίζεται σαφώς η διαφοροποίηση. 

3.2.2. Οι πληροφορίες για τους όρους παροχής περι¬ 
έχουν τουλάχιστον τα ακόλουθα στοιχεία: 

α. Πληροφορίες σχετικές με τις διαδικασίες παραγ¬ 
γελίας. 

β. Τον μέσο και μέγιστο χρόνο παράδοσης για το 95% 
των περιπτώσεων όπου οι τελικοί χρήστες υπέβαλαν 
σχετικό αίτημα για κάθε τύπο μισθωμένης γραμμής. 
Ως χρόνος παράδοσης ορίζεται η περίοδος από την 
ημερομηνία όπου ο τελικός χρήστης υπέβαλε αίτημα 
παραγγελίας μισθωμένης γραμμής έως την ημερομηνία 
παράδοσης της μισθωμένης γραμμής. Στους υπολογι¬ 
σμούς δεν θα λαμβάνονται υπόψη περιπτώσεις όπου οι 
χρήστες ζήτησαν από μόνοι τους παράδοση σε μεγα¬ 
λύτερη προθεσμία. 

γ. Διάρκεια της Σύμβασης, η οποία περιλαμβάνει τη 
διάρκεια που αναφέρεται εν γένει στο συμβόλαιο και 
την ελάχιστη διάρκεια σύμβασης την οποία υποχρεούται 
να αποδεχθεί ο χρήστης. 

δ. Τον μέσο και μέγιστο χρόνο αποκατάστασης βλα¬ 
βών για το 80% των περιπτώσεων όπου οι τελικοί χρή¬ 


στες ανέφεραν βλάβη για κάθε τύπο μισθωμένης γραμ¬ 
μής. Ως χρόνος αποκατάστασης ορίζεται η περίοδος 
από την ημερομηνία αναφοράς της βλάβης από τον 
τελικό χρήστη μέχρι την ημερομηνία αποκατάστασης 
της βλάβης. Γ ια τις περιπτώσεις όπου προσφέρονται δι¬ 
αφορετικά επίπεδα ποιότητας αποκατάστασης βλαβών 
για τον ίδιο τύπο μισθωμένων γραμμών, αυτοί οι τυπικοί 
χρόνοι αποκατάστασης θα δημοσιεύονται. 

ε. Τις διαδικασίες αποζημίωσης. 

3.3. Υποχρέωση ελέγχου τιμών και κοστολόγησης 

Ο ΟΤΕ έχει τις ακόλουθες υποχρεώσεις ελέγχου τιμών 
και κοστολόγησης: 

3.3.1. Υποχρέωση κοστοστρέφειας για τις λιανικές μι¬ 
σθωμένες γραμμές χωρητικότητας μέχρι και 2 Μόρε. Ο 
υπολογισμός των ως άνω κοστοστρεφών τιμών πρέ¬ 
πει να γίνεται βάσει της μεθοδολογίας του Πλήρως 
Κατανεμημένου Κόστους με βάση το Τρέχον Κόστος 
(ΠΚΚ/ΤΚ -ΡΩΟ/ΟΟΑ). 

3.3.2. Υποχρέωση να αποδεικνύει στην ΕΕΤΤ την ως 
άνω κοστοστρέφεια. Γ ια το σκοπό αυτό ο ΟΤΕ υποχρε- 
ούται να παρέχει, σε ετήσια βάση, ακριβή και πλήρη κο- 
στολογικά στοιχεία σχετικά με τις μισθωμένες γραμμές 
λιανικής, ένα μήνα μετά την έγκριση των Οικονομικών 
του Καταστάσεων από τη Γ ενική Συνέλευση. Τα εν λόγω 
στοιχεία θα παρέχονται, μεταξύ άλλων, προκειμένου 
να ελέγχεται η συμμόρφωση με την εγκεκριμένη από 
την ΕΕΤΤ μεθοδολογία και προκειμένου να εγκριθούν 
οι κοστοστρεφείς τιμές των υπηρεσιών που περιλαμ¬ 
βάνονται στην ορισθείσα αγορά. 

3.3.3. Σε περίπτωση που ο ΟΤΕ δεν παρέχει εγκαίρως 
σύμφωνα με τα οριζόμενα στην παράγραφο 3.3.2 της 
παρούσας, ακριβή και πλήρη κοστολογικά στοιχεία η 
ΕΕΤΤ δύναται να ορίζει τις τιμές για τις λιανικές μι¬ 
σθωμένες γραμμές σε ένα επίπεδο που δεν θα δημι- 
ουργούνται προβλήματα ανταγωνισμού όπως συμπίεση 
περιθωρίου, ή/και υπερβολική τιμολόγηση. 

3.4. Υποχρέωση Λογιστικού Διαχωρισμού 

Ο ΟΤΕ έχει υποχρέωση λογιστικού διαχωρισμού, η 
οποία εξειδικεύεται στις ακόλουθες υποχρεώσεις: 

3.4.1. Ο ΟΤΕ έχει την υποχρέωση να εφαρμόσει λο¬ 
γιστικό διαχωρισμό στην λιανική αγορά μισθωμένων 
γραμμών. Σκοπός επιβολής της εν λόγω υποχρέωσης 
είναι η παροχή λεπτομερέστερων στοιχείων συγκρι¬ 
τικά με τις πληροφορίες που είναι δυνατόν να αντλη¬ 
θούν από τις υποχρεωτικές από το νόμο οικονομικές 
καταστάσεις του ΟΤΕ, προκειμένου να είναι εφικτή η 
παρακολούθηση της συμπεριφοράς του ΟΤΕ ως προς 
την παροχή μισθωμένων γραμμών λιανικής, σαν αυτή να 
συνιστούσε από μόνη της μια χωριστή επιχειρηματική 
πράξη, ώστε να προλαμβάνεται η διακριτική μεταχείριση 
προς όφελος των δραστηριοτήτων του ίδιου του ΟΤΕ, 
ή των θυγατρικών του και των συνδεδεμένων με αυτόν 
επιχειρήσεων, και η αθέμιτη σταυροειδής επιδότηση. 

3.4.2. Ο ΟΤΕ υποχρεούται να δημοσιεύει ετησίως τις 
ακόλουθες χρηματοοικονομικές πληροφορίες για την 
παροχή όλων των μισθωμένων γραμμών λιανικής χω¬ 
ρητικότητας μέχρι και 2 Μόρε (με την επιφύλαξη της 
αρχής του επιχειρηματικού απορρήτου και άλλων γε¬ 
νικών νομικών υποχρεώσεων): 

α. Κατάσταση λογαριασμού αποτελεσμάτων χρήσεως 

β. Κατάσταση απασχολούμενου κεφαλαίου (λεπτομε¬ 
ρής μέθοδος υπολογισμού και τιμές των χρησιμοποιού¬ 
μενων παραμέτρων) 

γ. Ενοποίηση λογαριασμών και συμφωνία με προβλε- 
πόμενους από το νόμο λογαριασμούς ή άλλες πηγές 
πληροφοριών κοστολόγησης 
δ. Περιγραφή της μεθόδου κοστολόγησης, με αναφο¬ 
ρά της βάσης και των προτύπων κόστους, των μεθόδων 
κατανομής και αποτίμησης, της αναγνώρισης και χειρι¬ 
σμού έμμεσου κόστους 

ε. Παρατηρήσεις σχετικές με τη μη διακριτική μετα¬ 
χείριση (λεπτομερή τέλη μεταφοράς προκειμένου να 
δικαιολογείται η συμμόρφωση με την υποχρέωση μη 
διακριτικής μεταχείρισης) 
στ. Έκθεση λογιστικού ελέγχου 
ζ. Περιγραφή των πολιτικών λογιστικής και ρυθμιστι- 
κώς προβλεπόμενων λογιστικών αρχών και 
η. Δήλωση συμμόρφωσης προς τους κανόνες του Ευ¬ 
ρωπαϊκού και Εθνικού δικαίου. 

3.4.3. Η ΕΕΤΤ θα διαβουλευθεί περαιτέρω τις μεθο¬ 
δολογίες λογιστικού διαχωρισμού και τις μεθοδολογί¬ 
ες λογιστικού ελέγχου. Για το ενδιάμεσο διάστημα και 
έως ότου ολοκληρωθούν οι διαδικασίες διαβούλευσης, 
σύμφωνα με το άρθρο 68 παρ. 1 του ν. 3431/2006, ο 
ΟΤΕ οφείλει να συμμορφώνεται με τις προϋφιστάμε- 
νες υποχρεώσεις λογιστικού διαχωρισμού, όπως αυτές 
είχαν ήδη επιβληθεί με την ΑΠ ΕΕΤΤ 211/3/2001 (ΦΕΚ 
Β/466/2001) και την ΑΠ ΕΕΤΤ 304/34/2004 (ΦΕΚ 297/ 
Β/2004). 

3.4.4. Οι καταστάσεις του λογιστικού διαχωρισμού και 
το κοστολογικό σύστημα του ΟΤΕ ελέγχονται ετησίως 
από ανεξάρτητο ελεγκτή που ορίζεται από την ΕΕΤΤ. 
Μετά τον έλεγχο θα δημοσιεύεται Δήλωση Συμμόρφω¬ 
σης από την ΕΕΤΤ, με την επιφύλαξη της Εθνικής και 
Κοινοτικής Νομοθεσίας περί εμπορικού απορρήτου. 

Β. Ο Οργανισμός Τηλεπικοινωνιών της Ελλάδος Α.Ε, 
ως επιχείρηση με ΣΙΑ υποχρεούται να εκπληρώνει όλες 
τις υποχρεώσεις που επιβάλλονται με την παρούσα 
σύμφωνα με τα αναφερόμενα στην κείμενη Εθνική και 
Ευρωπαϊκή νομοθεσία. 

Γ. Η ισχύς της παρούσας απόφασης άρχεται από τη 
δημοσίευσή της στην Εφημερίδα της Κυβερνήσεως. 


Δ. Από την έναρξη ισχύος της παρούσας απόφασης 
καταργείται κάθε άλλη γενική ή ειδική διάταξη απόφα¬ 
σης της ΕΕΤΤ, που αντίκειται στις διατάξεις της παρού¬ 
σας ή κατά το μέρος που ρυθμίζει κατά διάφορο τρόπο 
θέματα που ρυθμίζονται με την παρούσα. 

Ε. Η παρούσα απόφαση κοινοποιείται: 

1) στον Οργανισμό Τηλεπικοινωνιών της Ελλάδος Α.Ε, 
ως επιχείρηση κατέχουσα ΣΙΑ στην ορισθείσα σχετική 
αγορά λιανικών μισθωμένων γραμμών χωρητικότητας. 

2) στην Ευρωπαϊκή Επιτροπή σύμφωνα με το άρθρο 
16 παρ. 3 του ν. 3431/2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Οκτωβρίου 2006 

Ο Πρόεδρος 
Ν. ΑΛΕΞΑΝΔΡΙΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην υπ’ αριθμ. 121 (ΦΟΡ) 15/5.1.2005 απόφαση του 
Υπουργού Ανάπτυξης με θέμα «Διορισμός μελών του 
Εθνικού ΣυμβουλίουΈρευνας και Τεχνολογίας (Ε.Σ.Ε.Τ.)», 
που δημοσιεύθηκε στο ΦΕΚ 1276/Β/12.9.2005 διορθώνο¬ 
νται τα ακόλουθα: 

Στο διατακτικό της απόφασης τα εσφαλμένα: 

1. Βασιλακοπούλου Θεοδώρα, Καθηγήτρια ΕΚΠΑ. 

2. Καραϊσκάκης Γεώργιος, Καθηγητής Παν. Πατρών 

3. Πήττας Ιωάννης, Καθηγητής ΑΠΘ 

4. Μαυροκορδάτος Γ εώργιος, Καθηγητής ΕΚΠΑ 

Στα ορθά: 

1. Βασιλακόπουλος Θεόδωρος, Καθηγητής ΕΚΠΑ. 

2. Καραϊσκάκης Γ εώργιος, Καθηγητής Παν. Πατρών 

3. Πήτας Ιωάννης, Καθηγητής ΑΠΘ 

4. Μαυρογορδάτος Γ εώργιος, Καθηγητής ΕΚΠΑ 

(Από το Υπουργείο Ανάπτυξης) 

